AIŠKINAMASIS RAŠTAS

Dėl negyvenamųjų patalpų nuomos sutarties Nr. T5-31, sudarytos 2011 m. sausio 1 d., atnaujinimo

**1. Parengto tarybos sprendimo projekto tikslai ir uždaviniai**

Vadovaujantis Molėtų rajono savivaldybės 2010 m. lapkričio 25 d. sprendimu Nr. B1-201 „Dėl negyvenamųjų patalpų nuomos sutarties atnaujinimo” VŠĮ Lietuvos žemės ūkio konsultavimo tarnybai Molėtų rajono konsultavimo biurui buvo išnuomotos patalpos pastate, esančiame Molėtų r. sav., Molėtų m., Vilniaus g. 44. 2016 m. sausio 1 d. pasibaigia nuomos sutarties galiojimas.

Lietuvos Respublikos civilinio kodekso 6.482 straipsnio 1 dalyje numatyta, kad nuomininkas, tvarkingai vykdęs pagal nuomos sutartį prisiimtas pareigas, pasibaigus sutarties terminui turi pirmenybės teisę atnaujinti sutartį. Kadangi savivaldybės administracija šių patalpų panaudoti kitoms reikmėms nėra numačiusi, 2015 m. spalio 9 d. raštu Nr. B22-1363 „Dėl negyvenamųjų patalpų nuomos sutarties pratęsimo“ pasiūlė VŠĮ Lietuvos žemės ūkio konsultavimo tarnybos Molėtų rajono konsultavimo biurui sudaryti minėtų patalpų nuomos sutartį naujam 5 metų terminui. VŠĮ Lietuvos žemės ūkio konsultavimo tarnyba 2015 m. spalio 23 d. raštu Nr. R3-678(1.9) „Dėl sutarties pratęsimo“ sutiko atnaujinti nuomos sutartį naujam terminui.

Parengto sprendimo projekto tikslas – atnaujinti patalpų, esančių Molėtų r. sav., Molėtų m., Vilniaus g. 44, nuomos sutartį 5 metų laikotarpiui VŠĮ Lietuvos žemės ūkio konsultavimo tarnybos Molėtų rajono konsultavimo biuro veiklai.

**2. Šiuo metu esantis teisinis reglamentavimas**

Lietuvos Respublikos civilinio kodekso 6.482 straipsnis;

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės funkcijoms vykdyti nereikalingos patalpos bus išnuomotos ir jose bus vykdoma VŠĮ Lietuvos žemės ūkio konsultavimo tarnybos Molėtų rajono konsultavimo biuro veikla.

Neigiamų pasekmių nenumatoma.

**4. Priemonės sprendimui įgyvendinti**

Bus sudaryta savivaldybės ilgalaikio materialiojo turto nuomos sutartis.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.

Parengė

Aldona Rusteikienė

Turto skyriaus vedėja